CELEX: 52020DP0040
Language: hu
Date: 2020-03-10 00:00:00
Title: Az Európai Parlament határozata az 1308/2013/EU európai parlamenti és tanácsi rendeletnek a borágazatban megvalósuló nemzeti támogatási programok tekintetében történő kiegészítéséről szóló (EU) 2016/1149 felhatalmazáson alapuló bizottsági rendelettől való eltérésről szóló, 2020. január 30-i felhatalmazáson alapuló bizottsági rendelettel szembeni kifogás mellőzéséről (C(2020)00423 – 2020/2543(DEA))

2021.8.6.   
            
            
               HU
            
            
               Az Európai Unió Hivatalos Lapja
            
            
               C 316/13
            
         
      P9_TA(2020)0040
      Felhatalmazáson alapuló jogi aktussal szembeni kifogás mellőzése: nemzeti támogatási programok a borágazatban
      Az Európai Parlament határozata az 1308/2013/EU európai parlamenti és tanácsi rendeletnek a borágazatban megvalósuló nemzeti támogatási programok tekintetében történő kiegészítéséről szóló (EU) 2016/1149 felhatalmazáson alapuló bizottsági rendelettől való eltérésről szóló, 2020. január 30-i felhatalmazáson alapuló bizottsági rendelettel szembeni kifogás mellőzéséről (C(2020)00423 – 2020/2543(DEA))
      (2021/C 316/03)
      
         Az Európai Parlament,
      
      
                  —
               
               
                  tekintettel a felhatalmazáson alapuló bizottsági rendeletre (C(2020)00423),
               
            
                  —
               
               
                  tekintettel a Mezőgazdasági és Vidékfejlesztési Bizottság által a Bizottsági Elnökök Értekezletének elnökéhez intézett, 2020. február 19-i levélre,
               
            
                  —
               
               
                  tekintettel az Európai Unió működéséről szóló szerződés 290. cikkére,
               
            
                  —
               
               
                  tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 53. cikke b) és h) pontjára, valamint 227. cikke (5) bekezdésére,
               
            
                  —
               
               
                  tekintettel eljárási szabályzata 111. cikkének (6) bekezdésére,
               
            
                  —
               
               
                  tekintettel a Mezőgazdasági és Vidékfejlesztési Bizottság határozatra irányuló ajánlására,
               
            
                  A.
               
               
                  mivel az USA által a minőségi borágazatra alkalmazott új 25 %-os ad valorem behozatali vám súlyosan aláássa az ágazat által az amerikai piac megerősítése és megszilárdítása érdekében tett költséges promóciós erőfeszítéseket;
               
            
                  B.
               
               
                  mivel a globális borpiacon e vámtarifák alkalmazása jelentős veszteségeket és hosszú távon fennakadásokat fog okozni, mivel a magasabb értékű borokat a máshonnan származó termékek kiszoríthatják;
               
            
                  C.
               
               
                  mivel a Parlament 2019. november 28-i állásfoglalásában felszólította a Bizottságot, hogy tegyen gyors lépéseket az érintett ágazatok támogatása érdekében, üdvözli e felhatalmazáson alapuló jogi aktus rendelkezéseit, ugyanakkor sajnálatát fejezi ki amiatt, hogy a Bizottság még nem léptette életbe az érintett ágazatokra vonatkozó közös piacszervezési intézkedéseket;
               
            
                  D.
               
               
                  mivel a promóciós programok irányításának rugalmassága, beleértve a célzott harmadik országbeli piacok megváltoztatásának lehetőségét, lehetőséget kínál az ágazatnak arra, hogy reagáljon az új piaci körülményekre és alkalmazkodjon azokhoz;
               
            
                  E.
               
               
                  mivel a promóciós kampányok öt éven túli meghosszabbításának engedélyezése elősegíti a piacok konszolidációját, és eleget tesz a borágazat régóta fennálló kérésének;
               
            
                  F.
               
               
                  mivel e rugalmassági intézkedések gyors végrehajtása központi szerepet játszik abban, hogy az USA ellenintézkedéseit követően eredményesen és hatékonyan enyhüljön a borágazatra nehezedő nyomás;
               
            
               
                  1.
               
               
                  kijelenti, hogy a felhatalmazáson alapuló bizottsági rendelettel szemben nem emel kifogást;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak és a Bizottságnak.
               
            
         (1)  HL L 347., 2013.12.20., 671. o.